मंडी से सोयाबीन चोरी के 3 आरोपी पकड़े
कोटा|भामाशाह मंडीसे आढ़तियों की सोयाबीन की बोरियां चोरी करने वाले गिरोह का फर्दाफाश करते हुए अनंतपुरा पुलिस ने 3 बदमाशों को गिरफ्तार कर लिया। तीनों को पुलिस ने बुधवार को कोर्ट में पेश किया, वहां से रिमांड पर लिया है। अनंतपुरा सीआई अनिल जोशी ने बताया कि सत्यनारायण ने सोयाबीन की बोरियों के चोरी होने की सूचना दी थी। पुलिस ने मंगलवार रात अचानक छापा मारा तो तीन जने एक आढ़तिए की दुकान से सोयाबीन चोरी कर रहे थे। पुलिस ने तीनों बदमाशों धर्मेंद्र सुमन, सचिन चौधरी और अख्तर हुसैन को गिरफ्तार कर लिया। वहीं, कार भी जब्त कर ली। तीनों ने पूछताछ में 17 बोरी सोयाबीन पिछले दिनों में अब तक चुराना कबूला है।
bho_Deva hin_Deva